на загубата или поне на значителното намаляване на пазарния дял на руските производители износители на европейския пазар на UАN (друг азотен тор) вследствие на налагането на антидъмпингови мерки от страна на Комисията през октомври 2019 г. (48). Освен това сравнението на дела на износа на общото производство на АН в Русия между РПРП и периода на последния преглед с оглед изтичане на срока на действие (49) показва стабилни нива от около 40 %, което по време на РПРП е било равно на почти 50 % от потреблението на Съюза. Ето защо, независимо дали отношението на износа се движи умерено нагоре, надолу или остава стабилно, съществува осезаем риск от пренасочване на значителни обеми АН към пазара на Съюза при липсата на мерки, особено с оглед на общата привлекателност на пазара на Съюза за руските производители на АН.
 (130)
 Що се отнася до вътрешното потребление на АН в Русия, на база последния междинен преглед (50) през 2016 г. то е достигнало 7 милиона тона, като е нараснало от 5,5 милиона тона през 2014 г. Освен това, като част от същата процедура RFPA заяви, че през 2017 г. общото вътрешно потребление на азотни торове допълнително се е увеличило с 8,7 % и че се очаква руското потребление да продължи леко да се увеличава до 2030 г. Въз основа на проверените данни обаче, както и на отговорите на извадката, Комисията установи вътрешно потребление на АН от 5,8 милиона тона за РПРП. Тази оценка до голяма степен съответства на данните, докладвани от RFPA за РПРП (5,9 милиона тона).
 (131)
 Следователно вътрешното потребление на АН е намаляло независимо от прогнозирания растеж, което вероятно също стимулира производителите износители да търсят възможности за продажби в местоназначения за износ, като например на пазара на Съюза.
 (132)
 Заключението относно ограниченията на търсенето на вътрешния пазар на АН се подкрепя и от Пътната карта за торовете. Според Пътната карта за торовете развитието на руския пазар на минерални торове (който включва АН) до 2025 г. ще бъде ограничено от ниското ниво на ефективно търсене от страна на земеделските стопани и от липсата на култура за използване на минерални торове.
 (133)
 RFPA заяви, че търсенето на АН в Русия (с изключение на стабилизиран АН) е достигнало 6,3 милиона тона през 2019 г. (след РПРП) и че вътрешните доставки на АН ще продължат да нарастват през 2020 г.
 (134)
 Както беше посочено по-горе, въз основа на информацията, предоставена от руските производители на АН за РПРП, вътрешното потребление (включително за стабилизиран АН) не е надвишило 5,86 милиона тона. В сравнение с вътрешното потребление на АН в Русия в размер на 7 милиона тона, установено за 2016 г., това показва спад във вътрешното потребление, а не растеж. Независимо от това и дори ако търсенето на вътрешния пазар се увеличава с темповете, предложени от RFPA, годишното увеличение би съответствало приблизително на увеличението на производствения капацитет на АН след РПРП. Освен това не е гарантирана стабилна и възходяща тенденция в търсенето на вътрешния пазар (особено в светлината на прогнозите, описани в Пътната карта за торовете) и за разлика